Ti više n'jesi moja
<s><poem>
Ti više n'jesi moja,
- Usud je tako htio!</s><s>Oko tvog vitog tijela
Drugi je ruke svio.</s>

<s>Sa krvavih ti usni
Srčući azur zore
I mrseć vranu kosu -
To crnog miska more.</s>

<s>A tvoje pune grudi
Burno i često dišu,
K'o vali kad se bijeli
Pod usnom vjetra njišu. -</s>

<s>Ti više n'jesi moja,
Sada si tuđa žena -
A ja te silno žudim,
Žudim te svakog trena.</s>

<s>U hramu vječne vatre,
Gdje sveta ljubav gori,
Srce mi ljepoti tvojoj
K'o mag pobožni dvori,</s>

<s>Tamjan sopstvene krvi:
Nježne pjesmice svoje
Paleć u slavu tebi,
Idole duše moje!</poem></s>

<s>Musa Ćazim Ćatić</s>

